Z Á P I S N I C A
zo zasadnutia Obecného zastupiteľstva v Rakoviciach  
konaného dňa  27. augusta 2012 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Anna Magalová
                                Miroslav Masár
		        Ing. Július Šmýkal	
	
Ostatní prítomní:     Janka Horylová - zapisovateľka			    	                    
		         Ing. Lucia Duračková - kontrolórka	

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Odpredaj pozemku
4.	Rakovické lukošenie a ukončenie prázdnin
5.	Rôzne
6.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Mgr. Romanu Dalošovú a Jána Heviera. Za zapisovateľku určil starosta p. Janku Horylovú. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  60/2012
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  61/2012
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Odpredaj pozemku

Starosta oboznámil poslancov so skutočnosťou, že na rokovaní obecného zastupiteľstva dňa 19.8.2011 bolo uznesením č. 75/2011 schválený odpredaj pozemku Ing. Ladislavovi Pastorkovi za cenu 10,00 eur za 1 m2. Pán Pastorek vtedy oslovil starostu len ústne, nemal vypracovaný geometrický plán, nevedel o akú plochu pozemku ide. Na nasledujúcom zasadnutí OZ starosta oznámil poslancom, že sa ďalej pán Pastorek na odpredaj pozemku neinformoval. Na zasadnutí OZ v Rakoviciach dňa 29.9.2011 sa rokovalo o odpredaji pozemkov vo vlastníctve obce v lokalite Obytná zóna III, kde sa schválil odpredaj pozemkov za cenu 17,00 eur tým občanom, ktorí vlastnia pozemky v časti Obytná zóna III. Išlo vtedy o také pozemky na odpredaj, ktoré na nachádzali akoby pred vstupom na jednotlivé pozemky v tejto lokalite. Tieto pozemky sú v územnom pláne obce Rakovice uvedené ako pozemky vhodné na individuálnu bytovú výstavbu, ide teda o stavebné pozemky. Na zasadnutí OZ v Rakoviciach dňa 17.5.2012 sa rokovalo o odkúpení pozemkov, kde predložil Ing. Pastorek geometrický plán na pozemky, ktoré sú vo vlastníctve obce a ktoré Ing. Pastorek dlhodobo užíva, pozemok má v teréne ohraničený betónovým múrom, ktorý stál na mieste, keď už túto nehnuteľnosť kupoval. Jednalo sa o 185 m2, ktoré chcel Ing. Pastorek odkúpiť. Ďalej sa tu rokovalo o odpredaji pozemku ďalšieho vlastníka nehnuteľnosti pani Evy Sammer Brezinovej, ktorej nehnuteľnosť je tak isto ohraničená plotom, ktorý nestojí na hranici pozemku, ale zasahuje aj do pozemku vo vlastníctve obce. Pani Eva Sammer Brezinová nemala vypracovaný geometrický plán, len návrh, kde bolo uvedené, že ide o výmeru približne 175 m2. Poslanci postupovali podľa zákona č. 138/1991 Z. z. o majetku obcí – podľa § 9a, kde obec môže odpredať majetok za určitých podmienok. Poslanci brali do úvahy prípad osobitného zreteľa, kde vlastníci nehnuteľnosti užívali nehnuteľnosti v dobrej viere, že sú to ich vlastné. Tu sa tak isto schválila cena za odpredaj pozemkov za cenu 17,00 eur, tak ako pri predaji pozemkov v lokalite Obytná zóna III. Platia nám však 2 uznesenia, ktoré schvaľujú odpredaj pozemku Ing. Pastorkovi – č. 75/2011, ktoré schvaľuje pozemok za cenu 10,00 eur a č. 41/2012, ktoré schvaľuje odpredaj pozemku za cenu 17,00 eur. Ing. Šmýkal navrhol, aby zostalo v platnosti uznesenie za odpredaj pozemkov za cenu 17,00 eur, nakoľko táto cena sa uplatňovala aj pri predaji ďalších pozemkov. Navrhol, aby sa uznesenie č. 75/2011 zrušilo. Poslanci sa s jeho názorom stotožnili. Starosta dal o návrhu zrušiť uznesenie č. 75/2011 hlasovať.  
 
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  62/2012
Obecné zastupiteľstvo v Rakoviciach
s c h v a ľ u j e
zrušenie uznesenia č. 75/2011 schválené na zasadnutí OZ v Rakoviciach dňa 19.8.2011.

Bod 4. Rakovické lukošenie a ukončenie prázdnin

Starosta obce oboznámil prítomných poslancov o pripravovanej akcii - amatérskych  lukostreleckých pretekoch priaznivcov lukostreľby, ktoré sa uskutočnia dňa 29.8.2012 na futbalovom ihrisku v Rakoviciach a jeho okolí. Prípravu súťaže, osadenie terčov, vytýčenie stanovísk a trate, ako aj organizačné zabezpečenie bude mať na starosti pán Peter Bernát, st., ktorý v spolupráci s obcou Rakovice organizuje toto podujatie. Ďalej starosta navrhol, aby každý účastník tohto podujatia obdržal za účasť upomienkový predmet a víťazi jednotlivých kategórii budú ocenení medailami. Ing. Šmýkal navrhol, aby sa upomienkové predmety aj medaily dali vyrobiť z dreva, tak ako minulý rok. Na dreve bolo vypaľovacou technikou vyobrazené logo akcie a rok uskutočnenia a prípadne poradie umiestnenia v súťaži. Občerstvenie pre súťažiacich a hostí zabezpečí pán Bernát a pán Búš priamo na ihrisku, v mieste konania súťaží. Pre uvedenú akciu v prípade nepriaznivého počasia je potrebné, aby členovia DHZ Rakovice pripravili v novovybudovanej garáži pre umiestnenie stolov a lavíc. Týmto bol poverený pán Ján Hevier. Po ukončení lukostreleckého stretnutia členovia DHZ pripravili pre všetky školopovinné deti akciu s názvom „ukončenie prázdnin“, počas ktorej sa pre deti zorganizujú súťaže a zábavné atrakcie, ako skákací hrad a trampolíny, ktoré sa zapožičajú od miestnych občanov a podnikateľov. Na záver dňa ako symbol ukončenia prázdnin a aj ako spomienku na SNP zapália členovia DHZ vatru. V závere si deti budú môcť opekať špekačky. Starosta obce dal hlasovať o zabezpečení upomienkových predmetov a medailí pre súťažiacich akcie Rakovické lukošenie 2012.   

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  63/2012
Obecné zastupiteľstvo v Rakoviciach
s c h v a ľ u j e
zakúpenie upomienkových predmetov a medailí pre podujatie „Rakovické lukošenie 2012“.

Bod 5. Rôzne

Starosta oboznámil poslancov o každoročne uskutočňovanej akcii Mikroregiónom nad Holeškou spoločne s obcami mikroregiónu „Prejazd cyklotrasou Mikroregiónu nad Holeškou“. Táto akcia bola v minulosti uskutočňovaná v auguste na deň SNP – 29.8., avšak napríklad Obec Prašník má v tento deň akciu : Kladenie vencov. Pravidelne sa prejazd cyklotrasou bude uskutočňovať 1. septembra. Tento rok vychádza tento deň na sobotu. Starosta apeloval na poslancov, aby aj oni propagovali túto akciu medzi občanmi. Akcia je vyhlasovaná aj miestnym rozhlasom. Tento rok je štart aj cieľ v obci Veľké Kostoľany, kde sa v tento deň uskutoční aj Remeselnícky jarmok. Z našej obce tento rok nepôjde zberový autobus  do štartu, každý účastník sa do štartu musí dostaviť sám. Odchod jednotlivých účastníkov bude o 8,30 hodine od sochy sv. Cyrila a Metoda. Starosta konštatoval, že táto akcia má už svojich skalných účastníkov.

U z n e s e n i e   č.  64/2012
Obecné zastupiteľstvo v Rakoviciach
b e r i e    n a   v e d o m i e 
informácie starostu obce o uskutočnení akcie Mikroregiónu nad Holeškou dňa 1.9.2012 so štartom a cieľom v obci Veľké Kostoľany a zároveň o akcii poriadanej Obcou Veľké Kostoľany - Remeselníckom jarmoku, ktorý sa uskutoční 1.9.2012 v obci Veľké Kostoľany. 

5.2.
V ďalšom bode rokovania navrhol poslanec Ing. Šmýkal, že pri príležitosti 750-teho výročia prvej písomnej zmienky o našej obci sme zakúpili veľkoplošný stan. Bolo by potrebné, aby sme do budúcna postupne prikupovali aj vybavenie do tohto stanu. Obec poriada veľa akcií, nemáme vlastné priestory ako napríklad kultúrny dom, prípadne iné priestory. Väčšie akcie sa dajú uskutočniť len na miestnom ihrisku. Na tieto akcie si požičiavame stoly a stoličky, prípadne lavičky od susedných obcí. Mohli by sme postupne lavičky a stoly kúpiť v akciách ponúkaných v obchodoch a byť si sebestační, zakúpilo by sa napríklad 10 stolov a 20 lavíc. Vždy sa musí vybaviť doprava na zapožičanie, doprava na vrátenie lavíc a stolov. Odporučil, aby sa urobil prieskum trhu v rámci ceny a kvality stolov a lavíc. Poslanci s jeho návrhom súhlasili.   

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  65/2012
Obecné zastupiteľstvo v Rakoviciach
o d p o r ú č a   s t a r o s t o v i   o b c e
urobiť prieskum trhu na zakúpenie stolov a lavíc do konca októbra 2012.

5.3.
Poslanec Ján Hevier upozornil na to, že veľa občanov v našej obci má na svojich dvoroch nezabezpečenených psov, stáva sa, že psi sa voľne pohybujú po ulici. Občania chodia so svojimi psami aj na prechádzky po obci, čo im nemožno zazlievať, no po psoch už výkaly nemá kto upratať. Bývajú znečistené chodníky, cesty. Bolo by vhodné vyhlásiť v rozhlase – upozorniť občanov na dodržiavanie čistoty na verejných priestranstvách a na povinnosť po psoch výkaly aj upratať. Poslanci s jeho názorom súhlasili a odporučili upozorniť občanov prostredníctvom miestneho rozhlasu na dodržiavanie podmienok vodenia psov na verejných priestranstvách a prípadných občanov – zistených majiteľov psov, po ktorých zostávajú nečistoty po obci, aj upozorniť písomne.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  66/2012
Obecné zastupiteľstvo v Rakoviciach
o d p o r ú č a   s t a r o s t o v i   o b c e
upozorniť občanov prostredníctvom miestneho rozhlasu na dodržiavanie podmienok vodenia psov na verejných priestranstvách a prípadných občanov – zistených majiteľov psov, po ktorých zostávajú nečistoty po obci, aj upozorniť písomne.

5.4.
Už viac krát sa občania sťažovali na umiestnenie prechodu pre chodcov na križovatke pri bare Ponorka. Nedal by sa prechod posunúť bližšie ku križovatke, aby si ľudia neskracovali cestu mimo prechodu pre chodcov, keď chcú prejsť na cestu ku kostolu? Starosta obce sa na toto bude dopytovať na Obvodnom úrade v Piešťanoch, na odbore pre pozemné komunikácie, prípadne na Krajskom riaditeľstve policajného zboru Trnava, odbore dopravy.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  67/2012
Obecné zastupiteľstvo v Rakoviciach
o d p o r ú č a   s t a r o s t o v i   o b c e
informovať sa na posunutie prechodu pre chodcov od baru Ponorka bližšie ku križovatke – pri sochu sv. Cyrila a Metoda.

5.5.
Okresné riaditeľstvo Hasičského a záchranného zboru v Piešťanoch organizuje dňa 21.9.2012 v Piešťanoch branno-športovú súťaž spojenú s výstavou hasičskej techniky a výtvarných prác detí a vedomostným kvízom: „Mladý hasič a záchranár“. Súťaž sa uskutoční v Piešťanoch a sú na ňu pozvaní aj hasiči z DHZ v Rakoviciach so svojou hasičskou technikou. Budú do nej zapojené aj deti z našej školy. Ján Hevier  navrhol, aby sa deťom zúčastneným na tomto podujatí poskytli nejaké z našich upomienkových predmetov – šatka, šnúrka na mobil, publikácia obce, pero, pohľadnica obce. Poslanci s jeho návrhom súhlasili. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  68/2012
Obecné zastupiteľstvo v Rakoviciach
s c h v a ľ u j e
poskytnúť pre deti zúčastnené na branno-športovej súťaži „Mladý hasič a záchranár“ upomienkové predmety obce Rakovice v počte 30 kusov, ktorá sa uskutoční dňa 21.9.2012 v Piešťanoch.
 
Bod 6.  Záver

Nakoľko neboli vznesené žiadne iné pripomienky ani dotazy, starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:         Mgr. Romana Dalošová      .............................................

Ján Hevier                           .............................................

Zápisnicu zapísala:                Janka Horylová                    .............................................

                                                  Dušan   D a l o š
                                                  starosta obce